94. schôdza NR SR - 9.deň - B. popoludní
Dátum: 2023-06-27
Poslanec: Kuriak, Milan (OĽANO)
Druh vystúpenia: Vystúpenie v rozprave

64. Ďakujem pekne za slovo, pán predsedajúci. Vážené pani poslankyne, niekde ste v kancelárii, vážení páni poslanci, neplánoval som vystúpiť v tejto rozprave, lebo už bolo toho povedané na túto tému veľa od ľudí, ako je Rišo Vašečka a ďalší, ktorí aj pracujú konkrétne v školstve a rozumejú viac tejto téme ako ja. Predtým keď som pripravoval jeden pozmeňujúci návrh, ja som priznám, chcel som tento návrh zákona trošku pritvrdiť, mám pripravený pozmeňujúci návrh, nejdem ho tu predkladať. Budem, hľadám a budem hľadať priestor ako a kde ho ešte predložiť na tejto schôdzi. Toto nejde tu rozvíjať. V krátkosti si dovolím vystúpiť k tejto nielen pre mňa citlivej téme, ale pre veľa ľudí nielen na Orave, ale aj na celom Slovensku. Nielen na vidieku, ako si niektorí dokonalí ľudia z väčších miesť myslia, česť výnimkám, samozrejme, že vidiek že to sú nejakí zaostalí zajordánci, ktorí nevedia rozmýšľať, hej, lebo proste to sú, to sú ľudia, ktorí nechápu pokroku, ktorí nechápu progresu. Ja mám veľmi rád pokrok naozaj v každej oblasti, ale toto čo, čo si niektorí hovoria, že progresivizmus v určitých témach je pokrokom, tak pre mňa a pre drvivú väčšinu na Slovensku určite pokrokom nie je, ani nebude. Ja ako otec väčšej rodiny, viacerých detí, troch ešte neplnoletých, ako človek pochádzajúci z deviatich detí jednoznačne nesúhlasím a nikdy, nikde nebudem súhlasiť s presadzovaním takýchto nebezpečných tém a hlavne nesúhlasím ani s jednou, ale už vôbec nie a budem tvrdo voči tomu vystupovať naďalej, aj napriek útokom, vyhrážkam, posmeškom, ponižovaniu, budem v tom pokračovať a budem v tom čím ďalej aktívnejší. Aj preto som sa rozhodol, že idem ďalej kandidovať na poslanca, mal som slabé chvíľky, že sa vrátim do svojho komfortného prostredia, do krásnej prírody, do krásneho regiónu, budem s rodinou, budem si ako otec plniť svoje povinnosti, ale pre mňa to nie je povinnosť, ale radosť. A ako otec veľkej rodiny si vyprosím a nikdy nebudem súhlasiť, aby, aby tuto niekto, kto sa tvári, že je pokrokový, aby priznil duše, mysle, srdcia nevinných detí. Ja osobne pochádzam z Oravy, z krásneho regiónu, nie som, nepovažujem sa, a čím ďalej viac pribúda ľudí aj vysokoškolsky vzdelaní, ktorí mi hovoria, že keď otvorím ústa, tak rozprávam ako keby som bol, mal minimálne dve vysoké školy. Ako ja si vôbec na tomto nepotrpím, viem, prečo som nešiel na vysokú školu, kvôli financiám, ale viete, ja keď tu počúvam vysokoškolsky vzdelaných pokrokových ľudí, tak ako naozaj mne, chlapcovi z Oravy, hej, ja si tak odľahčene hovorím, lebo niekto niekedy použil takýto výraz, tak ja ho rád používam, ale mne sa rozum pozastavuje a naozaj nebudem súhlasiť. A keď aj nebudem poslancom Národnej rady, ja určite budem, to už vopred mám jasno v tomto, lebo čo som tu ja zažil týchto progresívnych útokoch, tak ja budem určite, budete ešte o mne počuť ako o občianskom aktivistovi, ktorý naozaj túto tému, túto tému bude, nechcem povedať, že živiť, ale, ale proste bude to mojou témou, lebo keby som tu nebol tie tri roky a, neviem, tri mesiace alebo koľko sme už tu, tak by som neveril, že naozaj toto je reálne. Tak ako ľudia na tej mojej milovanej Orave, ja sa veľa stretávam s ľuďmi a oni, oni povedia, ale, Milan, alebo, pán Kuriak, ale to naozaj, to, to naozaj myslia vážne, veď je toho plný internet a tak, ale oni to berú ako hoaxy a sa pýtajú, to naozaj sú ľudia, ktorí toto môžu myslieť vážne? Čo sa týka sexuálnej výchovy v školách, ja, ja, čo sa týka zmeny pohlavia na matrikách, čo sa týka nárokov na manželstvo osôb rovnakého pohlavia, adopciu, výchovu detí, oni vravia, ale to naozaj? Veď dobre, je to už v tom pokrokovom svete, ale tu na Slovensku? Povzbudzujú ma, prosia ma, držia mi palce, vravia, motivuj ďalších, naozaj oni vidia čím ďalej, čím ďalej väčšie a väčšie nebezpečenstvo tejto progresívnej, prepáčte, ja, Facebook ma za to blokuje, lebo už mi vyhadzuje slovíčka, keď píšem status, progresívne zvrátenosti, ohavnosti, ale ja naozaj, ja, ja to neviem inak pomenovať. Veď dajte pokoj našim deťom. Andrej Stančík, na teba som mal faktickú, ale priznám sa, modlil som sa a ešte som neukončil modlitbu, tak som išiel tam akože do kútika sa domodliť, chcel som ti vo faktickej povedať, ale aj tak nebol si, tak som dal prednosť tomu, čo je pre mňa dôležitejšie, modlil som sa za zdravý rozum, tuto v tomto pléne som sa začal a okej, ja sa budem modliť, áno. Ja, teraz už bud... málo času, ale ja, ak je, ak je vôľa, hej, ľudí, aj ako človek veriaci, poviem, ak je Božia vôľa, že ja ak tu mám byť ešte v ďalšom volebnom období, ja tu budem bibliu nosiť. Do pléna normálne, ja, ja verím, ja sa za to nehanbím. Určite už od určitého momentu sa viacej modlím, lebo od momentu, keď pán exminister Lengvarský dvadsiateho, myslím, druhého apríla roku 2022, keď prvýkrát mal snahu, aj sa mi ťažko o tom rozpráva, keď mal prvýkrát snahu podpísať túto zvrátenú smernicu a takzvané štandardy o zmene pohlavia na matrikách, vtedy, vtedy naozaj som dostal chuť bojovať za normálne veci. K zodpovednosti nielen k mojim deťom, ale ku všetkým deťom na Slovensku, ku všetkým ľuďom, ktorí veď ešte za toho socializmus prebohaživého bol tvrdý teror, bola tam iná demo... demagógia, iná ideológia, ale tá bola menej nebezpečná ako táto progresívna. Toto, čo sa tu šíri, veď toto ja neverím, Andrej, ja neverím tomu, že aj ty môžeš tomuto veriť, že to je normálne. Ja naozaj neverím tomu, že ty môžeš veriť tomu, že je normálne, aby ľudia si na matrike menili pohlavie, aby tí s pimpas... pardon, hej, tí s tou výbavou, so všetkým, s tou hruďou vypracovanou, aby si ty preto, že ti dal nejaký úradník ti dal pečiatku, ti dá potvrdenie a ty si pôjdeš, ty si pôjdeš do ženskej sprchy sa, sa sprchovať, kde môžu byť dievčatá v puberte, veď sa smej, veď sa smej, preboha živého. Veď to je, veď to je hrozné niečo. Mladý človek. Koľko máš vysokých škôl? Veď počuj... neviem, ja som počul, že dve, ale dobre, veď, prepáč, že som osobný, hej, ale to aj preto ja som chcel inak reagovať na teba v rozprave. A neverím tomu, že ty ako, už podľa mňa ako ja som ultrakonzervatívec, ty ako ultraprogresívny liberál, ja neverím tomu, že aj napriek tomu, že si bol vo veľkom svete, že si študoval v Brne, možno veľa liberálov tam bolo, lebo čerpajú z tých kadejakých, fuj, hnusných ohavností... (smiech v sále), ah, veď a nech sa smejú, veď to nevadí, ale počúvaj ma. Ja fakt tomuto nemôžem veriť. Veď ja z Oravy poznám spústu vysokoškolsky vzdelaných ľudí, lekárky zostávajú, škoda, že kvôli aj vyšším platom, aj lepším podmienkam zostávajú v zahraničí. Ale ja keď sa s nimi rozprávam, tak oni aj napriek tomu, že boli na tej vysokej škole, ale oni nestratili zdravý rozum, a ty si ho kde podel, prosím ťa? Kde si ho ty podel? Ale vieš, to je vý... ako ja som počul, že ty máš perfektných rodičov, nechcem do toho vstupovať. Ale vieš, ja ti poviem tak, ja, vy, vy hlavne liberáli, vy pokrokoví liberáli, vy ste tak vychovaní, ja som iks razy mal napríklad s tebou osobnú skúsenosť, však pamätáš si, ako si ty na mňa vyskočil niekedy. O generáciu mladší, keď sme ešte boli spolu v klube. Ja som ti vtedy od srdca vyčistil žalúdok, hej. Dal som ti výchovnú facku, ústnu, ústnu, božezachovaj, ja nie som, nikdy by som ruku nepoložil ani na chlapa, hej, iba v sebeobrane. Ale ty si tak vychovaný a títo pokrokoví progresívci, veď vy ani dvere neviete podržať. Vy neviete sa ani pozdraviť. Veď ja starší, veď ja mám 53 rokov za chvíľu, ja som, koľko ty máš, 29-30? Toto je tá nová progresívna doba. Toto je tá nová pro... no škoda, že som odbočil. No nič, mám málo. Úplne som sa dal uniesť, dôvod mojej rozpravy bol, že dneska ma, práve počas tejto témy sexuálnej výchovy v školách, ma Facebook upozornil, že ma idú ma asi znova zablokovať. Tak mňa? No nejdem to čítať, lebo ma sekli. A mňa Facebook upozornil, mňa Facebook upozornil, že nebezpečný, háklivý obsah som uviedol, lebo som povedal, že bude platiť naďalej, otec, mama, nie rodič jedna, nie rodič dva. A za tým, hovorím, vy ešte budete počuť, buď o veľmi aktívnom poslancovi, ak sa mám dostať do parlamentu, a keď nie, vy uvidíte obč... ak mi pán Boh dá zdravia, silu, energiu, odvahu to mám, ale vy budete počuť o občianskom aktivistovi. Progresívny svet, vy budete ešte o Kuriakovi počuť. (Potlesk.)